Kuinka City Beneath the Surfacea pelataan ?
-------------------------------------------

   Pelin tarkoitus on selvitä 30 kerrosta maanalaisessa kaupungissa (City
Beneath the Surface). Tämä ei tule olemaan helppoa ja saatat tarvita hieman 
ohjeita ennen kun aloitat.

   Ihan ensimmäiseksi sinun täytyy ajaa SETSOUND.EXE ja valita äänikortti-
asetukset. Tämän jälkeen aja CBS.EXE. Valitse "new game" jos tahdot
aloittaa uuden pelit, "load game" jos tahdot ladata aikaisemmin tallennetun
pelin tai "show intro" jos haluat tietää mistä tässä pelissä on oikein 
kyse.
   Kun aloitat uuden pelin sinun tarvitsee luoda hahmosi. Sinun täytyy
valita rotu, naama, nimi, ammatti ja arpoa ominaisuudet(STR=voima, INT= 
älykkyys, AGI=ketteryys ja CON=ruumiinrakenne) kaikille neljälle hahmolle. 
Voit arpoa heidän ominaisuutensa niin monta kertaa kuin haluat. Kun olet 
saanut luotua kaikki hahmosi ja olet heihin tyytyväinen, valitse "start" ja 
peli alkaa.
   Sinun ei välttämättä tarvitse luoda omia hahmojasi jos et tahdo. Voit
ladata jonkun luomastamme kuudesta esimerkkiryhmästä ja alkaa pelaamaan
sillä.

   Voit liikuttaa hahmojasi käyttämällä näppäimistösi numeronäppäimiä
seuraavasti:


        Käänny vasemmalle  Astu eteen  Käänny oikealle

                          7     8     9

                            \   |   /
                             \     /
         Astu vasemmalle 4 ---- 5 ---- 6 Astu oikealle
                                
                         Astu taaksepäin


   3D-näytössä näet sen mitä hahmosi näkevät. Seiniä, vihollisia, ovia, 
lukkoja, reikiä, vipuja, nappeja ja monia muita asioita. Emme vaivaudu
selittämään niiden kaikkia toimintoja. Sinun pitäisi helposti tajuta mitä
ne tekevät, klikkaa vain niiden kohdalla ja katso mitä tapahtuu!
   Voit poimia tavaroita painamalla vasenta hiiren nappia ja tiputtaa tava-
roita painamalla vasenta nappia toisen kerran.
   Jos tahdot lyödä vihollisia aseillasi, paina oikeaa hiiren nappia kun 
kursori on haluamasi aseen päällä. Huomioi että aseen täytyy olla jonkun 
hahmon kädessä jos tahdot lyödä sillä. Jotkut aseet vaativat kahta kättä, 
joten sinun hahmosi ei voi käyttää kilpeä jos hänellä on kahden käden ase 
käytössä.
   Maagit ja papit (mage, cleric) voivat heittää loitsuja auttaaksen elämäänsä 
jollakin tavalla, esimerkiksi vahingoittamalla vihollista tai parantamalla 
yhtä hahmoistasi. Paina "spells"-nappulaa, valitse loitsun heittäjä ja vielä
heitettävä loitsu klikkaamalla sen nimeä. Kun heität loitsun, tietty määrä
taikapisteitä (MP) vähennetään loitsun heittäjältä. Jos sinulla ei ole tar-
peeksi taikapisteitä jäljellä et voi heittää loitsua! Loitsun vaatimien
taikapisteiden määrä näkyy loitsun nimen vieressä. Me emme sisällyttäneet
listaa loitsuista tai niiden kuvauksia koska sinun pitäisi tajuta loitsun
efekti melko helposti sen nimen perusteella.
    Yhden hahmosi kuvan ympärillä on keltainen laatikko. Tämä hahmo on
ns. "aktiivinen hahmo". Jos heität jonkun loitsun auttaaksesi yhtä hahmois-
tasi, se heitetään aktiiviseen hahmoon. Voit vaihtaa aktiivista hahmoa
klikkaamalla sen kuvaa.
   "char"-näytössä voit varustaa hahmojasi erilaisilla tavaroilla, kuten
aseilla, sormuksilla, panssarilla ja kilvillä. Pudota tavara kohteeseensa
ja hahmosi ottaa sen käyttöönsä. "equip"-näyttöön voit laittaa kaikki
yleiset tavarasi. Tavarat oletetaan olevan jaettu tasaisesti kaikkien 
hahmojen kesken. Paina nuolta jos ei ole tarpeeksi tilaa kaikille 
tavaroillesi ja toinen "equip"-näyttö ilmestyy.
    Luku hahmosi kuvan alla on hänen kestopisteensä. Kestopisteet kuvaavat 
hahmosi yleistä kestävyyttä ja kykyä ottaa vastaan iskuja. Kun kestopisteet 
tippuvat nollaan tai sen alle, esimerkiksi vihollisen lyönnin seurauksena, 
hahmosi kuolee eikä häntä voi enää mitenkään saada takaisin henkiin.
    Voit juoda taikajuomia (potions) viemalla juoman hahmosi naaman päälle
ja painamalla vasenta hiiren nappia.
    "rest"-nappula on melko hyödyllinen. Lepääminen antaa sinun hahmoillesi
täydet kestopisteet ja taikapisteet. Et voi levätä jos lähistöllä on vihol-
lisia. Lopun "camp"-näytöstä pitäisi olla melko selvä. Paina "save" jos 
haluat tallentaa, "load" jos tahdot ladata tallennetun pelit, "quit" jos 
tahdot lopettaa tai "effects" jos tahdot ääniefektit päälle/pois.
    Kun hahmosi tappaa vihollisia, saa hän kokemuspisteitä. Kun hahmosi on
kerännyt tarpeeksi kokemuspisteitä hän nousee tason kun lepäät seuraavan
kerran. Taso kuvaa hahmosi yleistä kykyä ja osaamista. Kun hahmosi nousee
tason hänestä tulee parempi taistelija, hänellä on enemmän kestopisteitä ja 
enemmän taikapisteitä. Hän saattaa myös oppia pari uutta loitsua. 
Hahmoillasi on taso 5 pelin alussa.
   Nyt sinun pitäisi pystyä pelaamaan tätä peliä. Unohdimme todennäköisesti
jotain tärkeää, mutta luulemme että pystyt oppimaan pelin melko helposti.
Käynnistä CBS.EXE ja pidä hauskaa!
